በአዲስ አበባ የስራ ዕድል ፈጠራና የምግብ ዋስትና መርሃ ግብር ዛሬ ይጀመራል
የአዲስ አበባ ከተማ አስተዳደር ምክትል ከንቲባ አባተ ስጦታው የመርሃ ግብሩን ትግበራ አስመልክተው እንደገለጹት፤ የምግብ ዋስትና ፕሮግራሙ መንግስት ለዜጎቹ ያለውን ተቆርቋሪነት ያሳየበት ነው ብለዋል።ለቀጣይ አመስት ዓመታት እንዲተገበር ለተያዘው ፕሮግራም ማስፈጸሚያ 450 ሚሊየን የአሜሪካ ዶላር የተዘጋጀ ሲሆን፤ ከዚህ ውስጥ 150 ሚሊየን ዶላሩ በመንግስት ቀሪው ደግሞ ከአለም ባንክ በተገኘ ብድር የሚሸፈን ነው።የምግብ ዋስትና ፕሮግራሙ 123 ሺህ 918 የተለዩ የህብረተሰብ ክፍሎችን ተጠቃሚ ያደርጋል ተብሏል።ከዚህ ወስጥም ከ19 ሺህ በላይ መስራት የማይችሉ አቅመ ደካሞች በቀጥታ የገንዘብ ድጋፍ የሚደረግላቸው ይሆናል።የስራ ዕድል ፈጠራና የምግብ ዋስትና ኤጄንሲ ስራ አስኪያጅ አቶ አሳምነው ጌራ ወርቅ እንደተናገሩት ከህብረተሰቡ የተውጣጡ ኮሚቴዎች በትክክል ተጠቃሚ ሊሆን የሚገባውን የህብረተሰብ ክፍል መለየታቸውም አስታውቀዋል።በቀጣይ ሊነሱ የሚችሉ ቅሬታዎችንም በኮሚቴዎቹ አማካኝነት እንደሚፈቱም ስራ አስኪያጁ ገልጸዋል (ኤፍ.ቢ.ሲ) ።